Mig miler de mascotes van rebre baptisme en la festivitat de Sant Antoni Abat de Paterna
30/01/2017

# Mig miler de mascotes van rebre baptisme en la festivitat de Sant Antoni Abat de Paterna

[![Mig miler de mascotes van rebre baptisme en la festivitat de Sant Antoni Abat de Paterna](/images/noticias/2017/01/san-antonio.jpg)](/images/noticias/2017/01/san-antonio.jpg)

30.01.2017

Durant més d'una hora els animals van desfilar per a rebre la benedicció de mans del nou rector de la parròquia de Sant Pere, Juan Antonio Cabanes Gandía

Paterna ha celebrat este diumenge la festivitat de Sant Antoni Abad amb una missa en la parròquia de Sant Pere i la benedicció d'animals en la plaça del Poble, organitzada per la Germandat de Sant Antoni Abad amb la col•laboració de l'Ajuntament.

Durant més d'una hora, 500 mascotes van desfilar per a rebre la benedicció de mans del nou rector Juan Antonio Cabanes Gandia. Entre els animals que van rebre el baptisme, hi havia gossos, gats, peixos, pardals, conills, hàmsters i animals exòtics com a lloros i furons.

A més, la protectora d'animals de Paterna, Modepran, va ser l'encarregada d'obrir la comitiva, aprofitant els centenars de veïns i veïnes que es van donar cita en la plaça, per a donar a conéixer alguns dels cans que estan en adopció en les seues instal•lacions.

L'alcalde de Paterna, Juan Antonio Sagredo, junt amb regidors de l'Ajuntament i membres de la de la Germandat, van repartir entre els assistents l'acostumat panet, que tal com diu la tradició, han de guardar-se perquè no falte el pa durant l'any.

Finalment, l'alcalde va aprofitar l'ocasió per a donar la benvinguda al nou rector de Sant Pere i agrair a la Germandat la seua implicació en la celebració de la festivitat, "gracies al seu esforç, Sant Antoni Abad s'ha convertit en tota una tradició en el nostre poble, que cada any congrega a més paterneros i paterneres".